চলচ্চিত্রের সঙ্গে যুক্ত হওয়ার আগে সালাহউদ্দিন লাভলুর পরিচালনায় 'কসকো'র সাবানের একটি বিজ্ঞাপনে মডেল হয়েছিলাম। এরপর পারিবারিক এক বন্ধুর মাধ্যমে জাকির হোসেন রাজুর 'এ জীবন তোমার আমার' ছবিতে অভিনয়ের সুযোগ পাই। আজ পেছন ফিরে দেখলে আমার শুরুর দিনের কথা খুব মনে পড়ছে। আমি কৃতজ্ঞ পরিচালক জাকির হোসেন রাজু ও প্রযোজক মতিউর রহমান পানুর প্রতি। তারা আমাকে সুযোগ দিয়েছিলেন বলেই আজ পূর্ণিমা হতে পেরেছি। ভক্তদের প্রতিও অসংখ্য ভালোবাসা, তাদের কারণে চলচ্চিত্রে নিজের শক্ত একটি অবস্থান তৈরি করতে পেরেছি।